เขียนโฆษณาเกี่ยวกับ ร้านอาหารที่ใช้หุ่นยนต์ robo-waiters
มาแล้ว!!! เทคโนโลยีใหม่พร้อมเสิร์ฟในร้านอาหาร "Fest Food" ร้านอาหารทะเลบุฟเฟ่ต์ที่ส่งหุ่นยนต์เสิร์ฟอาหารสุดล้ำ "น้องซีโต้" ที่จะทำให้ออเดอร์ของคุณไม่ต้องรอนานอีกต่อไป ด้วยนวัตกรรม robo-waiters ผ่านหุ่นยนต์เสิร์ฟอาหาร 15 ตัว พร้อมเสิร์ฟออเดอร์อาหารที่รวดเร็วทันใจ น้องซีโต้ พร้อมให้บริการลูกค้าแล้ววันนี้!!!

บทเรียนจากโฆษณานี้

อาชีพเสิร์ฟแทนที่ด้วย ‘robo-waiters’ บูมตั้งแต่ปี 2018
“งานบริการเสิร์ฟ (robo-waiters) เป็นหนึ่งในอาชีพที่จะหายไปแน่ๆ ในอนาคตภายในปี 2025“ หนึ่งในคำวิเคราะห์ของ ผู้เชี่ยวชาญด้านหุ่นยนต์จาก GlobalPost ที่เคยประเมินไว้ตั้งแต่ปี 2011 ไม่เพียงเท่านี้ยังมี พนักงานต้อนรับ, พนักงานแคชเชียร์ และงานบริการอื่นๆ อีกหลายแขนงที่จะถูกแทนที่ด้วยหุ่นยนต์ เช่น พนักงานบริการส่งของธุรกิจ logistic ทั้งหลาย

ตั้งแต่ปี 2018 ที่ผ่านมามีหลายๆ บริษัทที่เริ่มนำร่องทดลองไปแล้ว ไม่ว่าจะเป็น ‘ร้านอาหาร Robot.He’ ของ Alibaba ยักษ์ใหญ่เบอร์หนึ่งด้านอีคอมเมิร์ซของจีน ขณะที่ในปี 2019 Alibaba ได้เปิดตัวโรงแรมแห่งอนาคตในเมืองหางโจว มณฑลเจ้อเจียง ‘FlyZoo Hotel’ อย่างเป็นทางการ

โดยคอนเฟิร์มว่าใช้หุ่นยนต์และเทคโนโลยีแทบทุกขั้นตอน ซึ่งมีการใช้เทคโนโลยีตั้งแต่ check in เข้าโรงแรมผ่านแอปพลิเคชั่น, ใช้ระบบ facial recognition แทนการใช้คีย์การ์ดเพื่อเข้าประตู, มีระบบสั่งงานด้วยเสียงผ่าน Tmall Genie ถ้าแขกที่มาพักต้องการปรับอุณหภูมิห้อง เปิดไฟ หรี่ไฟ หรือ เปิดผ้าม่าน นอกจากนี้ยังมีหุ่นยนต์คอยเสิร์ฟน้ำ และไฮไลท์ก็คือ ‘หุ่นยนต์บาร์เทนเดอร์’ ประจำตำแหน่งที่บาร์ของโรงแรม

สำหรับ JD.com ก็ไม่ยอมน้อยหน้าในฐานะที่เป็นบิ๊กอีคอมเมิร์ซที่ตามหลัง Alibaba อยู่หนึ่งก้าว ก็มีบริการ robo-waiters ประจำอยู่ที่ร้าน ‘X Café’ เปิดตัวไปเมื่อปี 2019 ด้วยเช่นกัน โดยมีสัดส่วนของโรบ็อตที่ใช้ภายในร้านมากถึง 90% และแบ่งเป็น ‘โรบ็อตสำหรับเสิร์ฟอาหาร’ และ ‘เชฟโรบ็อต’ ที่ทำอาหารร่วมกับเชฟที่เป็นคนด้วย

นอกจากนี้ยังมีอีกหลายประเทศที่หันมาใช้แรงงานหุ่นยนต์เพื่อเสิร์ฟอาหารบ้างแล้ว อย่างเช่น ร้านอาหาร  Robot Theme Restaurant ในเมืองเชนไนทางใต้ของอินเดีย, ร้านอาหาร Gran Caffe Rapallo ในอิตาลี ซึ่งเป็นแห่งแรกของประเทศที่ใช้หุ่นยนต์ในการเสิร์ฟอาหาร ส่วนไทยเองก็มีร้าน Hajime ร้านอาหารญี่ปุ่นในย่านพระราม 3 ที่นับว่าเป็นแห่งแรกๆ ที่มี robo-waiters มาในชุดเกราะนักรบซามูไรโบราณ

ขณะที่ ศาสตราจารย์ Illah Nourbakhsh จากสถาบันด้าน Robotics ของมหาวิทยาลัย Carnegie Mellon ในรัฐเพนซิลเวเนียของสหรัฐฯ กล่าวว่า ประเทศที่มีจำนวนผู้สูงอายุเพิ่มขึ้นมีแนวโน้มที่จะใช้พนักงานเสิร์ฟหุ่นยนต์ก่อน โดยเฉพาะในเอเชียอย่าง ‘ญี่ปุ่น’ ซึ่งก็ไม่ได้มีแค่ robo-waiters ในญี่ปุ่นเท่านั้น แต่ยังปรากฏในธุรกิจบริการอื่นๆ มากขึ้นด้วย